Acțiune introdusă la 25 mai 2021 – Muschaweck/EUIPO – Conze (UM)
(Cauza T-293/21)
Limba în care a fost formulată acțiunea: germana
Părțile
Reclamantă: Ulrike Muschaweck (München, Germania) (reprezentant: C. Konle, avocat)
Pârât: Oficiul Uniunii Europene pentru Proprietate Intelectuală (EUIPO)
Cealaltă parte din procedura care s-a aflat pe rolul camerei de recurs: Joachim Conze (München)
Datele privind procedura în fața EUIPO
Titularul mărcii în litigiu: cealaltă parte din procedura care s-a aflat pe rolul camerei de recurs
Marca în litigiu: marca Uniunii Europene verbală UM – marca Uniunii Europene nr. 9 305 731
Procedura care s-a aflat pe rolul EUIPO: procedură de declarare a nulității
Decizia atacată: Decizia Camerei a doua de recurs a EUIPO din 15 martie 2021 în cauza R 2260/2019-2
Concluziile
Reclamanta solicită Tribunalului:
anularea deciziei atacate și anularea deciziei diviziei de anulare a EUIPO din 6 august 2019, în măsura în care prin aceasta s-a decis ca marca Uniunii Europene nr. 9 305 731 să rămână înregistrată pentru celelalte servicii, și anume pentru:
Clasa 44: Servicii medicale în domeniul chirurgiei herniare;
admiterea în întregime a cererii de decădere din drepturile asupra mărcii Uniunii Europene nr. 9 305 731;
în consecință, declararea decăderii din drepturile asupra mărcii Uniunii Europene nr. 9 305 731, începând de la 20 iunie 2017, pentru toate produsele și serviciile, și anume pentru:
Clasa 10: Aparate și instrumente chirurgicale, medicale, dentare și veterinare, membre, ochi și dinți artificiali; Articole ortopedice; Material de sutură;
Clasa 41: Servicii de educație și divertisment; Instruire; Servicii de divertisment; Activități sportive și culturale; Toate serviciile menționate anterior în domeniul serviciilor medicale;
Clasa 42: Servicii științifice și tehnologice, precum și servicii de cercetare și de creație, referitoare la acestea; Servicii de analiză și cercetare industrială; Crearea și dezvoltarea calculatoarelor și a programelor de calculator; Toate serviciile menționate anterior în domeniul serviciilor medicale;
Clasa 44: Servicii medicale și veterinare; Servicii de igienă și de îngrijire a frumuseții pentru oameni sau animale; Servicii de agricultură, horticultură și de silvicultură;
obligarea EUIPO la plata cheltuielilor de judecată.
Motivele invocate
Neregularități privind forma deciziei atacate; lipsa reprezentării efective a părții adverse; tardivitatea observațiilor titularului mărcii;
neregularități privind fondul deciziei atacate; lipsa consimțământului titularei inițiale a mărcii cu privire la utilizarea mărcii; lipsa utilizării serioase a mărcii Uniunii Europene UM; utilizarea mărcii Uniunii Europene UM cu adăugarea „Dr. Muschaweck”.
____________